Esileht

=Gustav Adolfi Gümnaasiumi virtuaaltuur= []

Gustav Adolfi Gümnaasiumi arendusprojekti „Gustav Adolfi Gümnaasiumi virtuaaltuur“ eesmärgiks on luua kooli interjöörist ja ajaloost virtuaaltuur, mis on terviklik IKT-alane lahendus Gustav Adolfi Gümnaasiumi ja seega kogu Eesti gümnaasiumi ajaloost. GAG arendusprojektiga realiseerub uue riikliku õppekava läbiva teema „tehnoloogia ja innovatsioon“ õpetus ja kooli õppekava läbiva teema „GAG ajalugu“ lõimivas loovtöös. Kooli arendusprojekti on kaasatud GAG kõikide kooliastmete õpilased.

Gustav Adolfi Gümnaasium kui muuseum-kool on arhitektuurselt ja kultuuriajalooliselt huvipakkuv muinsuskaitsealune objekt nii oma ala spetsialistidele kui ka linna külalistele. GAG põhitegevuseks on õppetöö, mistõttu on tegemist suletud keskkonnaga, kus võõrale pilgule jäävad avastamata kunagised kloostriruumid, Eesti esimese trükikoja asupaik, vanim säilinud kasutusel olev ruum Tallinnas ja Eesti esimese järjepidevalt tegutseva gümnaasiumi ruumid viies erinevas hoones. Õpilaste ühistööna valmiv virtuaaltuur pakub 360° jalutuskäiku ajaloolistes kloostri hoonetes ja hariduskvartalis koos tekstilise, pildilise ja helilise infoga ruumide ajaloost, arhitektuurist ja tänapäevast. Tuuritada on võimalik eesti, inglise, vene, rootsi ja prantsuse keeles. Valmiv tõlketöö annab GAG erinevates õppesuundades õppivatele õpilastele lisaks õppekava läbivate teemade käsitlemisele ka IKT-alase praktilise väljundi võõrkeele kasutamisele. Õpilastele poolt loodav virtuaaltuur ja ajalooline ülevaade on kooli ja õppetööga seotud praktiline ülesanne, kus tehnoloogiat on rakendatud erinevates ainetundides (eesti keel, ajalugu, kunstiõpetus). Virtuaaltuuri loomine on ka osa kodutöödest ja tunnivälisest õppimisest. Õpilaste juhendamiseks ja projekti ladusaks toimimiseks on loodud tugisüsteem, mis hõlmab tihedat koostööd haridustehnoloogi, IT-spetasialisti, ajaloomuuseumi juhataja, aineõpetajate, kaasatud spetsialistide, huvijuhi, ja arendusjuhiga.